முதிர்க்கன்னி  - ஏனைய கவிதைகள்

முப்பது தாண்டி மணமேடை பதிக்க 
  எதிர்நோக்கும் புதிர், 
 எனக்கானவன் இவனா என்றெண்ணி 
  என்னிப் பார்க்கும் முதிர் ! 
 குழந்தையாகவே குமைந்து விடுவாளோ என பெற்றோர் பதைப்பு, 
 குழந்தையுடன் காலம் தள்ள கட்டுமரமாய் 
 அவள் துடிப்பு ! 
 மதி மயங்கிய கள்வர் கூட்டம் 
  சீண்டிப் பார்க்க விழைந்தாலும், 
 தோல் மயங்கிய இளைஞர் கூட்டம் 
 வேறு துணைக்குப் பறந்தாலும், 
 கட்டிய கோட்டைக்குள் கட்டாய கட்டுப்பாடு ! 
 என்றோ மனமுருகி மஞ்சத்தில் இணைய வேண்டிய 
  பொன் உடல், 
 இன்று கண்ணுருகி தலையணையில் இரவு 
 கண்ணீர் சுரக்கும் ! 
 விசும்பும் தோழி, 
 கூடி வரும் நேரம் கோடி 
  கொட்டிக் கொடுக்கும், 
 மணம் முடிக்கும் அந்த 
 கணம் வரும் ! 
 முறையுடன் தீண்டுவோர் தீண்டுவார், 
 காத்திரு !